stanford-oval/wikipedia huggingface dataset:
Gerald Russell

Gerald Francis Morris Russell (12. tammikuuta 1928 Belgia – 26. heinäkuuta 2018) oli brittiläinen psykiatri, joka ensimmäisenä kuvasi bulimian.
Russell syntyi nuorimpana vanhempiensa kolmesta lapsesta. Hänen isänsä oli majuri Daniel Russell ja äitinsä tämän vaimo Berthe o.s. De Boe. Isä työskenteli Ison-Britannian suurlähetystössä Belgian joutuessa hyökkäyksen kohteeksi toisessa maailmansodassa vuonna 1940. Henkilökunta evakuoitiin Dunkirkin kautta. Russellin perhe asettui Ventnoriin Isle of Wightiin. Russell valmistui ja sai lääkärin pätevyyden Edinburghin yliopistosta vuonna 1950. Hän työskenteli vuosina 1979–1993 professorina Lontoon yliopiston psykiatrian instituutissa. Russell perusti syömishäiriöyksikön, joka erikoistui perheenjäsenet mukaan ottavaan terapiaan. Syömishäiriöyksikön johdossa häntä seurasi professori Janet Treasure. Russell jatkoi työskentelyä konsultoimalla Bromleyn Priory Hospitalia.
Russell kohtasi bulimiatapauksen ensimmäisen kerran vuonna 1972 kun anoreksia nervosan diagnoosin saanut, mutta taudinkuvaltaan siitä poikennut potilas kirjattiin lontoolaiseen Royal Free Hospitaliin. Russell vakuuttui siitä, että kyse ei ollut klassisesta anoreksiasta, ja vuonna 1979 Psychological Medicine -lehdessä julkaistiin bulimiaksi nimetyn sairauden kuvaus. Russellin mukaan on myös nimetty tahallisesti sormilla aiheutetusta oksentamisesta johtuva Russellin merkki. Russell oli vuodesta 1950 naimisissa Margaret Taylorin (k. 2017) kanssa. Avioliitosta syntyi kolme poikaa.
Gerald Stanick

Gerald Stanick. (s. 9. marraskuuta 1933 Winnipeg) on kanadalainen alttoviulisti. Hän opiskeli Winnipegissä John Konradin ja Richard Seabornin johdolla sekä Indianan yliopistossa opettajanaan David Dawson. Hän toimi esiintymisurallaan sekä eri orkestereissa että kamarimusiikkikokoonpanoissa, joihin lukeutuivat Corydon Trio ja Quartet Canada. Hän on myös toiminut opettajana, jonka oppilaiden joukossa ovat olleet James Creitz, Neal Gripp, Douglas McNabney ja Leslie Robertson.
Guamin lippu

Mittasuhteet 22:41
Guamin lippu on hyväksytty 9. helmikuuta 1948. Suurin osa lipusta on tummansinistä. Joka päädyssä on punaiset raidat. Alun perin lippu hyväksyttiin virallisesti 4. heinäkuuta 1917, mutta toisen maailmansodan jälkeen vuonna 1948 lippuun lisättiin punainen reuna.. Lipun keskellä on Guamin vaakuna. Punaisella reunustettu soikio viittaa chamorrojen käyttämään linkoaseeseen. Vaakunan keskellä on tärkein tuotantokasvi, kookospalmu. Aganajoen suulla oleva puu on kestänyt lukuisia myrskyjä ja edustaa sitkeyttä ja rohkeutta. Proa, nopea merikelpoinen vene, edustaa rohkeutta ja yrittämisen halua. Vaakunan keskellä punaisilla kirjaimilla on teksti GUAM. Tummansininen pohja kuvastaa Tyyntämerta. Punaisen, valkoisen ja sinisen värin yhdistelmä viittaa Yhdysvaltojen lippuun.
Greenwoodin piirikunta (Etelä-Carolina)

Greenwoodin piirikunta (engl. Greenwood County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 70 811 vuonna 2019. Piirikunnan hallintokeskus on Greenwoodin kaupunki. Piirikunta perustettiin vuonna 1897.
Aiheesta muualla

Kuvia tai muita tiedostoja aiheesta Greenwoodin piirikunta (Etelä-Carolina) Wikimedia Commonsissa
Grand Prix Masters Qatar 2006

|  Grand Prix Masters Qatar 2006 |
| --- | --- |
 1. osakilpailu 2 osakilpailusta kaudella 2006. 

Ajankohta:  29. huhtikuuta 2006
Sijainti:  Losail International Circuit, Lusail, Qatar
Rata:  Moottorirata   5,380 km
Lauantain kilpailu
Pituus:  24 kierrosta, 129,120 km
Sää:   Aurinkoinen
Paalupaikka
Kuljettaja:   Nigel Mansell  (Team Altech)
Aika:  1.46,926
Nopein kierros
Kuljettaja:   Pierluigi Martini  (Team Global)
Aika:  1.49,116
Palkintokoroke
Ensimmäinen:   Nigel Mansell  (Team Altech)
Toinen:   Christian Danner  (Team Luk)
Kolmas:   Eric van de Poele  (Team Golden Palace)
Grand Prix Masters Qatar 2006 oli Grand Prix Masters -kauden 2006 ensimmäinen osakilpailu, joka ajettiin 29. huhtikuuta Losail International Circuitn moottoriradalla Qatarssa.
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys |
| --- | --- | --- | --- | --- | --- |
| 1. | 5 |  Nigel Mansell | Team Altech | 24 |  |
| 2. | 11 |  Christian Danner | Team Luk | 24 | +0.562 |
| 3. | 35 |  Eric van de Poele | Team Golden Palace | 24 | +1.174 |
| 4. | 17 |  Eddie Cheever | Team Altech | 24 | +3.016 |
| 5. | 12 |  Derek Warwick | Team Lixxus | 24 | +3.420 |
| 6. | 23 |  Pierluigi Martini | Team Global | 24 | +5.710 |
| 7. | 9 |  Jan Lammers | Team LG | 24 | +7.044 |
| 8. | 2 |  Stefan Johansson | Team Altech | 24 | +8.339 |
| 9. | 4 |  René Arnoux | Team Golden Palace | 24 | +9.068 |
| 10. | 6 |  Riccardo Patrese | Team INA | 24 | +9.423 |
| 11. | 27 |  Patrick Tambay | Team Lixxus | 24 | +15.506 |
| 12. | 7 |  Emerson Fittipaldi | Team LG | 24 | +29.788 |
| Kesk. | 10 |  Andrea de Cesaris | Team INA | 16 | DNF |
| Kesk. | 8 |  Eliseo Salazar | Team Phantom | 13 | DNF |
| Kesk. | 14 |  Hans-Joachim Stuck | Team Phantom | 5 | DNF |
Aiheesta muualla

2006 Qatar Grand Prix Masters
Georgios Gemistos Plethon

Georgios Gemistos Plethonin kirjoittamaa tekstiä 1400-luvulta.
Georgios Gemistos Plethon (kreik. Γεώργιος Γεμιστός Πλήθων, n. 1355–1452) oli bysanttilainen uusplatonilainen filosofi ja oppinut. Hän oli keskeisimpiä henkilöitä antiikin Kreikan kulttuuriperinnön välittämisessä renessanssiaikana Bysantista Länsi-Eurooppaan.
Greer Garson

| Greer Garson |
| --- | --- |
 Greer Garson (1965)
Henkilötiedot
Koko nimi:  Eileen Evelyn Greer Garson
Syntynyt: 29. syyskuuta 1904 Manor Park, Essex, Britannia
Kuollut: 6. huhtikuuta 1996 (91 vuotta) Dallas, Texas, Yhdysvallat
Puoliso:  Sir Edward Alec Abbot Snelson (1933–1943) Richard Ney (1943–1947) E.E. "Buddy" Fogelson (1949–1987)
Näyttelijä
Aktiivisena:  1937-1982
Palkinnot
 Parhaan naispääosan Oscar 1942 Golden Globe 1962 
 Nimikirjoitus
Aiheesta muualla
IMDb 
Elonet
AllMovie
Eileen Evelyn Greer Garson (29. syyskuuta 1904 Lontoo, Britannia – 6. huhtikuuta 1996 Dallas, Texas, Yhdysvallat) oli englantilainen näyttelijä. Hän sai vuonna 1943 parhaan naispääosan Oscar-palkinnon roolista elokuvassa Rouva Miniver (1942). Vuonna 1961 hän sai Golden Globe -palkinnon.
Garson opiskeli Lontoossa ja Grenoblessa. Hän työskenteli ensin mainosalalla ja esiintyi harrastajateatterissa ennen kuin 24-vuotiaana ryhtyi päätoimiseksi näyttelijäksi. Hän esiintyi Briminghamissa ja sitten Lontoossa, josta MGM:n Louis B. Mayer löysi hänet ja palkkasi elokuviinsa.
Greer Garson muistetaan parhaan naispääosan Oscarin saaneesta roolisuorituksesta elokuvassa Rouva Miniver (Mrs. Miniver, 1942).
Greer Garsonilla on tähti Hollywood Walk of Famella.
Aiheesta muualla

Wikimedia Commonsissa on kuvia tai muita tiedostoja aiheesta .
Greer Garson Internet Movie Databasessa. (englanniksi)
Greer Garson NNDB:ssä
Guamin taistelu

Guamin taistelulla voidaan tarkoittaa kolmea Guamin valtausta.
Guamin valtaus, Yhdysvallat valtasi saaren Espanjalta Espanjan ja Yhdysvaltojen sodassa 1898.
Guamin taistelu (1941), Japani valloitti saaren Yhdysvalloilta toisessa maailmansodassa 1941.
Guamin taistelu (1944), Yhdysvallat valtasi saaren takaisin toisessa maailmansodassa 1944.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Guamin taistelu”, voi hakea sivunnimihaulla, laajalla sivunnimihaulla tai tekstihaulla.
Guamin julkinen kirjastojärjestelmä

Nieves M. Flores Memorial Library, Hagåtña
Guamin julkinen kirjastojärjestelmä (engl. Guam Public Library System, tšamorroksi Sisteman Laibirihan Pupbleko Guåhan), on vuonna 1949 Yhdysvalloille kuuluvan Guamin tukikohtasaarella aloitettu projekti aluksi pääkaupungissa Hagåtñassa. Sen tarkoituksena on edistää lukutaitoa ja sivistystä sekä tallentaa historiaa saaren eri osissa sekä englanniksi että paikallisella tšamorron kielellä. Nykyään paikallisia kirjastoja on kuudella paikkakunnalla, jotka ovat Hagåtña, Agat, Barrigada, Dededo, Merizo ja Yona. Järjestelmää kehitetään muun muassa viisivuotissuunnitelmin.
Ghanan yliopisto

| Ghanan yliopisto> University of Ghana |
| --- | --- |
  
 Ghanan yliopiston Legonin kampuksen rakennus torneineen Accrassa.
Perustettu:  1948
Tyyppi:  julkinen
Opiskelijoita:  39 436
Sijainti:  Accra,  Ghana
Sivusto:  www.ug.edu.gh
Ghanan yliopisto (engl. University of Ghana, lyhennys UG) on Ghanan pääkaupunki Accrassa toimiva julkinen yliopisto. Yliopisto on perustettu vuonna 1948. Vuonna 2017 sillä oli noin 39 400 opiskelijaa.
Ghanan yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa.
Yliopiston erillislaitoksena toimii esimerkiksi Noguchin lääketieteellinen tutkimuslaitos (NMIMR), joka on nimetty vuonna 1928 Ghanassa kuolleen japanilaisen bakteorologin Hideyo Noguchin mukaan. NMIMR on Ghanan johtavia biolääketieteellisiä tutkimuslaitoksia ja toimii esimerkiksi eräänä Maailman terveysjärjestön influenssatutkimuskeskuksena laboratorioineen.
Aiheesta muualla

Kuvia tai muita tiedostoja aiheesta Ghanan yliopisto Wikimedia Commonsissa
Giovanni Codrington

| Mitalit | Mitalit | Mitalit |  |
| --- | --- | --- | --- |
|  Giovanni Codrington  |  Giovanni Codrington  |  Giovanni Codrington  |  |
Maa:  Alankomaat
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 4×100 m |  |
Giovanni Codrington (s. 17. heinäkuuta 1988 Paramaribo, Suriname) on alankomaalainen pikajuoksija. Hän kilpailee 100 ja 200 metrillä. 100 metrillä Codringtonin ennätys on heinäkuussa 2014 juostu 10.29 ja 200 metrillä vuonna 2008 juostu 21.42.
Hän voitti Hollannin viestijoukkueen jäsenenä kultaa vuoden 2012 EM-kisoista Helsingistä 4×100 metrin viestistä. Joukkueen muut jäsenet olivat Brian Mariano, Churandy Martina ja Patrick van Luijk.
Codrington on 177 senttimetriä pitkä ja painaa 80 kiloa. Hän edustaa GRNG-seuraa.
Käännös suomeksi
Global War on Terrorism Expeditionary Medal

Mitali takaa ja edestä
Global War on Terrorism Expeditionary Medal (GWOTEM, suom. Maailmanlaajuisen terrorismin vastaisen sodan mitali) on Yhdysvaltain asevoimien kunniamitali, joka perustettiin maaliskuussa 2003 presidentti George W. Bushin asetuksella. Mitalilla palkitaan terrorisminvastaisessa sodassa 11. syyskuuta 2001 jälkeen kunnostautuneet.
mitalin nauha
Mitalin saadakseen sotilaan täytyy palvelle vähintään 30 päivää yhtäjaksoisesti tai muutoin 60 päivää taistelutehtävissä Yhdysvaltain ulkopuolella terrorismin vastaisessa taistelussa. Taisteluissa kuolleille tai haavoittuneille aikavaatimus ei päde. Mitali voidaan myöntää myös postuumisti.
Sotilaan on myös täytynyt palvella jossakin seuraavista operaatioista (sulkeissa vuodet, jolloin operaatio oli käynnissä):
Enduring Freedom (2001–2014)
Iraqi Freedom (2003–2010)
Nomad Shadow (2007–)
New Dawn (2010–2011)
Observant Compass (2011–2017)
Inherent Resolve (2014–)
Freedom's Sentinel (2015–2021)
Odyssey Lightning (2016–2017)
Operation Pacific Eagle (2017–)
Ensimmäiset operaatiot joista mitali myönnettiin olivat Operaatio Enduring Freedom ja operaatio Iraqi Freedom. Heinäkuun 2005 jälkeen Irakista tai Afganistanista ei ole myönnetty mitaleja, jolloin Irakin ja Afganistanin kampanjamitalit otettiin käyttöön.
Giovanni Crippa

Giovanni Crippa (s. 6. lokakuuta 1958 Besana in Brianza) on italialaissyntyinen, Brasiliassa toimiva roomalaiskatolinen piispa. Hänestä tuli Consolata-lähetyssaarnaajien jäsen 13. syyskuuta 1981, ja hän sai pappisvihkimyksensä 14. syyskuuta 1985. Hänet nimitettiin São Salvador da Bahian arkkihiippakunnan vihkipiispaksi ja Accian titulaaripiispaksi 21. maaliskuuta 2012. Piispaksi vihkiminen seurasi 13. toukokuuta. Pääkonsekraattorina toimi Itamar Navildo Vian, jota avustivat Murilo Sebastião Ramos Krieger ja Walmir Alberto Valle.
Global Times

| Global Times |
| --- | --- |

Lehtityyppi:  sanomalehti
Aihealue:  maailmanpolitiikka kiinalaisesta näkökulmasta
ISSN:  ISSN 2095-2678
Perustettu:  1993 (kiinankielinen versio) 2009 (englanninkielinen versio)
Päätoimittaja:  Fan Zhengwei
Sitoutuneisuus:  Kiinan kommunistinen puolue
Kotimaa:   Kiina
Ilmestymistiheys:  5 kertaa viikossa
Kieli:  englanti, kiina
Aiheesta muualla
OCLC
Kotisivu
Global Times (kiin.: 环球时报; pinyin: Huánqiú Shíbào) on kiinalainen maailmanpolitiikkaan ja ulkomaanuutisiin keskittyvä sanomalehti, joka kirjoittaa Kiinan hallinnon näkökulmasta ja on sitoutunut kommunistipuolueeseen. Global Timesin emoyhtiö on Kansan päivälehti.
Alkuperäinen kiinankielinen versio perustettiin vuonna 1993 ja englanninkielinen versio vuonna 2009.
Lehti ilmestyy viisi kertaa viikossa minkä lisäksi sillä on myös verkkoversio.
Lehteä on kuvailtu Kiinan valtion äänenkantajana kansainväliselle yleisölle. Nationalistisen ja poliittisesti epäkorrektin sävynsä takia lehteä on myös kutsuttu "Kiinan Foxiksi". Global Timesin tunnetuimpia toimittajia oli sen entinen päätoimittaja Hu Xijin.
Guam talviolympialaisissa 1988

Guam osallistui talviolympialaisiin 1988. Kyseessä oli sen ensimmäinen osallistuminen talviolympialaisiin. Guamin ainoa edustaja oli ampumahiihtäjä Judd Bankert. Hän kilpaili pikamatkalla, jolla hän sijoittui sijalle 71.
GP2 Belgian Grand Prix 2005

|  GP2 Belgian Grand Prix 2005 |
| --- | --- |
 11. osakilpailu 12 osakilpailusta kaudella 2005. 

Päivämäärä:  10. syyskuuta 2005
Sijainti:  Circuit de Spa-Francorchamps, Belgia
Rata:  Moottorirata   6,976 km

Lauantain kilpailu
Pituus:  26 kierrosta
Sää:   Pilvinen
Paalupaikka
Kuljettaja:   Gianmaria Bruni
Talli:  Durango
Aika:  2.14,173
Nopein kierros
Kuljettaja:   Alexandre Prémat
Talli:  ART Grand Prix
Aika:  2.07,563
Palkintokoroke
Voittaja:   Nelson Piquet Jr.  (HiTech/Piquet Racing)
Toinen:   Ernesto Viso  (BCN Competicion)
Kolmas:   Nico Rosberg  (ART Grand Prix)
Sunnuntain kilpailu
Pituus:  10 kierrosta
Sää:   Sateinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Adam Carroll
Talli:  Super Nova Racing
Aika:  2.14,936
Palkintokoroke
Voittaja:   Adam Carroll  (Super Nova Racing)
Toinen:   Borja García  (Racing Engineering)
Kolmas:   Ernesto Viso  (BCN Competicion)
GP2 Belgian Grand Prix 2005 oli GP2-kauden 2005 yhdestoista osakilpailu, joka ajettiin 10.–11. syyskuuta 2005 Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Pitkän kilpailun (lauantain kilpailu, Feature Race) osakilpailuvoittoon ajoi HiTech/Piquet Racingin Nelson Piquet Jr. Vilander sijoittui 14 ja Kovalainen sijalle 15. Sprinttikisan voitti Super Nova Racingin Adam Carroll. Kovalainen oli sprinttikisassa 9 ja Vilander 13.
Tulokset > Aika-ajo

| Sija | Nro | Kuljettaja | Talli | Aika | Lähtöruutu |
| --- | --- | --- | --- | --- | --- |
| 1 | 25 |  Gianmaria Bruni | Durango | 2:14.273 | 1 |
| 2 | 10 |  Alexandre Prémat | ART Grand Prix | 2:14.661 | 2 |
| 3 | 23 |  Nicolas Lapierre | Arden International | 2:14.708 | 3 |
| 4 | 22 |  Heikki Kovalainen | Arden International | 2:14.872 | 4 |
| 5 | 3 |  Nelson Piquet Jr. | HiTech/Piquet Racing | 2:14.885 | 5 |
| 6 | 1 |  Scott Speed | iSport International | 2:14.897 | 6 |
| 7 | 6 |  Hiroki Yoshimoto | BCN Competicion | 2:15.163 | 7 |
| 8 | 8 |  Adam Carroll | Super Nova Racing | 2:15.174 | 8 |
| 9 | 7 |  Giorgio Pantano | Super Nova Racing | 2:15.229 | 9 |
| 10 | 14 |  José María López | DAMS | 2:15.238 | 10 |
| 11 | 9 |  Nico Rosberg | ART Grand Prix | 2:15.240 | 11 |
| 12 | 5 |  Ernesto Viso | BCN Competicion | 2:15.290 | 12 |
| 13 | 11 |  Olivier Pla | David Price Racing | 2:15.725 | 13 |
| 14 | 24 |  Clivio Piccione | Durango | 2:15.845 | 14 |
| 15 | 18 |  Neel Jani | Racing Engineering | 2:15.869 | 15 |
| 16 | 15 |  Fairuz Fauzy | DAMS | 2:16.434 | 16 |
| 17 | 12 |  Giorgio Mondini | David Price Racing | 2:16.497 | 17 |
| 18 | 17 |  Toni Vilander | Coloni Motorsport | 2:16.769 | 18 |
| 19 | 4 |  Alexandre Negrão | HiTech/Piquet Racing | 2:16.924 | 19 |
| 20 | 19 |  Borja García | Racing Engineering | 2:17.166 | 20 |
| 21 | 20 |  Juan Cruz Álvarez | Campos Racing | 2:17.208 | 21 |
| 22 | 21 |  Sergio Hernández | Campos Racing | 2:17.579 | 22 |
| 23 | 16 |  Mathias Lauda | Coloni Motorsport | 2:18.498 | 23 |
| 24 | 2 |  Can Artam | iSport International | 2:18.801 | 24 |
Lähde:
Tulokset > Pitkä kilpailu

| Sija | Nro | Nimi | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Nelson Piquet Jr. | HiTech/Piquet Racing | 26 | 1:08.13.224 | 5 | 10 |
| 2 | 5 |  Ernesto Viso | BCN Competicion | 26 | +3.000 | 12 | 8 |
| 3 | 9 |  Nico Rosberg | ART Grand Prix | 26 | +9.900 | 11 | 6 |
| 4 | 1 |  Scott Speed | iSport International | 26 | +15.900 | 6 | 5 |
| 5 | 20 |  Juan Cruz Álvarez | Campos Racing | 26 | +18.000 | 21 | 4 |
| 6 | 19 |  Borja García | Racing Engineering | 26 | +18.900 | 20 | 3 |
| 7 | 4 |  Alexandre Negrão | HiTech/Piquet Racing | 26 | +35.000 | 19 | 2 |
| 8 | 8 |  Adam Carroll | Super Nova Racing | 26 | +42.200 | 8 | 1 |
| 9 | 16 |  Mathias Lauda | Coloni Motorsport | 26 | +43.300 | 23 |  |
| 10 | 14 |  José María López | DAMS | 26 | +44.100 | 10 |  |
| 11 | 11 |  Olivier Pla | David Price Racing | 26 | +58.000 | 13 |  |
| 12 | 24 |  Clivio Piccione | Durango | 26 | +58.600 | 14 |  |
| 13 | 15 |  Fairuz Fauzy | DAMS | 26 | +1:08.200 | 22 |  |
| 14 | 17 |  Toni Vilander | Coloni Motorsport | 26 | +1:38.500 | 18 |  |
| 15 | 22 |  Heikki Kovalainen | Arden International | 25 | +1 lap | 4 |  |
| 16 | 18 |  Neel Jani | Racing Engineering | 23 | +3 laps | 15 |  |
| Kesk. | 21 |  Sergio Hernández | Campos Racing | 22 |  | 22 |  |
| Kesk. | 7 |  Giorgio Pantano | Super Nova Racing | 22 |  | 9 |  |
| Kesk. | 10 |  Alexandre Prémat | ART Grand Prix | 16 |  | 2 | (2 nopein kierros) |
| Kesk. | 12 |  Giorgio Mondini | David Price Racing | 13 |  | 17 |  |
| Kesk. | 25 |  Gianmaria Bruni | Durango | 8 |  | 1 | (2 paalupaikka) |
| Kesk. | 6 |  Hiroki Yoshimoto | BCN Competicion | 3 |  | 7 |  |
| Kesk. | 2 |  Can Artam | iSport International | 3 |  | 24 |  |
| Kesk. | 23 |  Nicolas Lapierre | Arden International | 0 |  | 3 |  |
Nopein kierros: Alexandre Prémat (ART Grand Prix) — 2:07.563
Tulokset > Sprintti kilpailu

| Sija | Nro | Nimi | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Adam Carroll | Super Nova Racing | 10 | 23:38.872 | 1 | 8 |
| 2 | 19 |  Borja García | Racing Engineering | 10 | +16.300 | 3 | 5 |
| 3 | 5 |  Ernesto Viso | BCN Competicion | 10 | +25.040 | 7 | 4 |
| 4 | 1 |  Scott Speed | iSport International | 10 | +26.311 | 5 | 3 |
| 5 | 9 |  Nico Rosberg | ART Grand Prix | 10 | +31.170 | 6 | 2 |
| 6 | 20 |  Juan Cruz Álvarez | Campos Racing | 10 | +34.666 | 4 | 1 |
| 7 | 4 |  Alexandre Negrão | Hitech Racing/Piquet Racing | 10 | +35.987 | 2 |  |
| 8 | 14 |  José María López | DAMS | 10 | +38.059 | 10 |  |
| 9 | 22 |  Heikki Kovalainen | Arden International | 10 | +38.321 | 15 |  |
| 10 | 11 |  Olivier Pla | David Price Racing | 10 | +41.986 | 11 |  |
| 11 | 7 |  Giorgio Pantano | Super Nova Racing | 10 | +43.635 | 18 |  |
| 12 | 10 |  Alexandre Prémat | ART Grand Prix | 10 | +48.451 | 19 |  |
| 13 | 17 |  Toni Vilander | Coloni Motorsport | 10 | +51.557 | 14 |  |
| 14 | 3 |  Nelson Piquet Jr. | Hitech Racing/Piquet Racing | 10 | +52.170 | 8 |  |
| 15 | 15 |  Fairuz Fauzy | DAMS | 10 | +54.876 | 13 |  |
| 16 | 25 |  Gianmaria Bruni | Durango | 10 | +55.417 | 21 |  |
| 17 | 6 |  Hiroki Yoshimoto | BCN Competicion | 10 | +55.919 | 12 |  |
| 18 | 18 |  Neel Jani | Racing Engineering | 10 | +57.455 | 16 |  |
| 19 | 24 |  Clivio Piccione | Durango | 10 | +59.215 | 12 |  |
| 20 | 21 |  Sergio Hernández | Campos Racing | 10 | +1:08.028 | 17 |  |
| 21 | 12 |  Giorgio Mondini | David Price Racing | 10 | +1:10.508 | 20 |  |
| 22 | 2 |  Can Artam | iSport International | 10 | +1:16.403 | 23 |  |
| 23 | 23 |  Nicolas Lapierre | Arden International | 10 | +1:26.822 | 24 |  |
| 24 | 16 |  Mathias Lauda | Coloni Motorsport | 10 | +1:44.105 | 9 |  |
Nopein kierros: Adam Carroll (Super Nova Racing) — 2:14.936 

Käännös suomeksi
Ghanankopaivapuu

| Ghanankopaivapuu> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Hernekasvit Fabaceae
Suku::  Kopaivapuut Copaifera
Laji::  salikounda
Kaksiosainen nimi
 Copaifera salikounda  Heckel 
Katso myös
   Ghanankopaivapuu Wikispeciesissä  
Infobox OKNimi-testi OKIUCN-testi OK: 
Ghanankopaivapuu (Copaifera salikounda) on hernekasvien (Fabaceae) heimoon, kopaivapuiden (Copaifera) sukuun kuuluva kasvilaji. Se sekoitetaan usein Detarium senegalense -lajiin, mutta lajit eroavat toisistaan muun muassa lehtien lehdyköiden ulkonäön perusteella.
Ghanankopaivapuu on ainavihanta puu, joka voi kasvaa korkeimmillaan 40 metriä korkeaksi. Rungon halkaisija voi olla yli metrin ja ympärysmitta yli kolme metriä.
Ghanankopaivapuu kasvaa luonnossa ainavihannissa sademetsissä, rannoilla sekä rinteillä merenpinnan tasosta aina 950 metrin korkeuteen asti. Ghanankopaivapuuta tavataan trooppisessa Länsi-Afrikassa Sierra Leonesta Ghanaan ulottuvalla alueella. Laji voi olla paikallisesti yleinen ja sen lisääntyminen onnistuu yleensä hyvin, mutta runsaiden hakkuiden sekä elinympäristöjen häviämisen myötä ghanankopaivapuu on luokiteltu vaarantuneeksi (VU) lajiksi.
Ghanankopaivapuuta kerätään luonnosta siitä saatavan hartsimaisen aineen sekä laadukkaan puutavaran vuoksi. Lajin pintapuu on vaaleaa ja heti sahauksen jälkeen siitä alkaa erittyä kopaalia. Sydänpuu on punaruskeaa ja se erottuu selvästi sen ympärillä olevasta, noin 5–10 cm paksusta pintapuukerroksesta. Ghanankopaivapuun puuainesta käytetään muun muassa sisustukseen, panelointiin, parketteihin sekä korkealuokkaisiin huonekaluihin.
Aiheesta muualla

JSTOR Global Plants: Copaifera salikounda (englanniksi)
Global Biodiversity Information Facility (GBIF): Copaifera salikounda (englanniksi)
Friedrich von Bodelschwingh

Friedrich von Bodelschwingh.
Friedrich von Bodelschwingh (6. maaliskuuta 1831 Tecklenburg – 2. huhtikuuta 1910 Bielefeld-Bethel) oli merkittävä saksalainen diakonian edistäjä.
Lapsuus ja opinnot

Bodelschwingh syntyi aatelisperheeseen Tecklenburgissa Westfalenissa ja vietti nuoruutensa Berliinissä isän ollessa keisarin korkea virkamies. Hän päätyi Baseliin opiskelemaan papiksi jatkaen opintoja myöhemmin Berliinissä ja Erfurtissa.
Pappina ja diakoniatyön edistäjänä

Bodelschwingh näki sosiaalista hätää ja kurjuutta, mikä sai hänet vuonna 1858 ryhtymään papiksi Pariisin Montmartren saksalaisten siirtotyöläisten parissa. Vaimonsa sairastuttua Bodelschwingh siirtyi vuonna 1864 Westfalin Dellvigin seurakunnan papiksi. Hän toimi siellä kahdeksan vuotta.
Bodelschwinghin ensimmäiset neljä lasta kuolivat kulkutautiin tammikuussa 1869. Bielefeldiin noihin aikoihin perustetusta diakonissalaitoksesta ja epileptikkojen hoitolasta tultiin vuonna 1871 pyytämään Bodelschwinghiä heille johtajaksi. Hän aloitti Bielefeldissä 1872 ja aloitti työtilaisuuksien järjestämisen epileptikoille. Siellä Friedrich von Bodelschwinghille syntyi neljä uutta lasta, joista hänen samanniminen poikansa jatkoi myöhemmin isänsä työtä Bielefeldissä. Bodelschwinghin tärkeä työnäky oli sopivan työn löytäminen eri tavoin sairaille ja vammaisille. Hän kehitti myös työtä ja toimeentuloa haeskelevien kulkureiden elinmahdollisuuksia perustamalla heille asuntoloita ja töitä. Laitosten yhteyteen rakennettiin lääketehdas, teurastamo, säilyketuotantoa, erilaisia seppien ja käsityöläisten pajoja, turveteollisuutta, maanviljelyksiä, puutarhoja, kirjapaino ja -kauppa, postitoimisto, orpokoteja ja kouluja.